Հետաքրքիր մտահղացմամբ է ստեղծված այս գիրքը: Իսկապես, սրբացած մասունքներ են մատուցվում ընթերցողներին, մասունքներ, որ տարիներ շարունակ մնացել են ընտանեկան ալբոմներում, անձնական արխիվներում, գրասեղանների գզրոցներում: Մոռացումից Փրկելու և այդ մասունքները ընթերցողների լայն շրջաններին ներկայացնելու համար հեղինակը տքնաջան աշխատանք է կատարել, կարողացել է գտնել անմահության այդ վկայականները և, ի մի բերելով այս գրքում, հանձնել պատմությանը: